Floreanaspottefugl

Floreanaspottefugl (Mimus trifasciatus) er en sterk truet art av spottefugler. Den er naturlig endemisk til øyen Floreana, en av Galápagosøyene. På grunn av menneskelig kolonisering fra 1832 og utover, som innførte predatorer som hunder og katter, ble arten utryddet på Floreana innen 50 år. Overlevende individ finnes nå bare på to utilgjengelige, nærliggende øyer. Funnet av floreanaspottefugl er trodd å ha inspirert Charles Darwin i arbeidet med verket om opprinnelsen av arter. Han la merke til klare forskjeller mellom denne og tidligere observerte spottefuglarter på naboøyer.

Skildring 
Floreanaspottefugl har middels størrelse i den biologiske slekten sin, med kroppslengde på 25-26 cm og kroppsvekt på ca. 59 til 66 gram, hannfugler er de tyngste. Fjærdrakten har gråbrun overside og nær hvit krage og underside. Et mørkt felt med diffus avgrensning på brystsidene er godt synlig. Nebbet er gråsvart og nedbøyd, bena er mørk grå.

I dag er leveområdet for de gjenlevende individene de små øyene Gardner og Campeón like ved Floreana sør i Galápagosøygruppa. Habitatet er karrig og tørt med innslag av lav kystvegetasjon av trevekster og trelignende kaktus. De beiter mest på bakken og er altetere, men er hovedsakelig insektsspisere.

Hekkinga foregår i grupper på typisk 4-5 medlemmer som samarbeider om å hevde et territorium.

Størrelsen på populasjonen er særdeles liten og fluktuerende. Estimat har variert mellom 48 og 756 fra 2003 til 2012. Arten er klassifisert som sterkt truet.

Referanser

Eksterne lenker 
 

Fugler_formelt_beskrevet_i_1837
Sterkt truede arter på IUCNs rødliste
Dyr formelt beskrevet av John Gould
Spottefuglfamilien
Galápagos' endemiske fugler